**Suplement i Certifikatës për kualifikimin profesional,**

**TEKNOLOGJI INFORMACIONI DHE KOMUNIKIMI (TIK) - pilot GIZ, Niveli II në KSHK, referuar nivelit II të KEK**

**Individi është i aftë:**

* Të asemblojë një kompjuter, apo laptop.
* Të instalojë dhe konfigurojë sisteme operative, driver-a dhe skanera-a.
* Të godasë problematikat dhe të riparojë kompjutera dhe pajisje.
* Të vlerësojë dhe të bëjë oferta për infrastrukturë të re IT.
* Të planifikojë dhe të krijojë mjedise pune IT.
* Të udhëzojë dhe të mbështesë përdoruesit.
* Të ngrerë server-a për biznese të vogla.
* Të ngrerë dhe të konfigurojë rrjete të vogla (LAN).
* Të konfigurojë lidhje në Internet.
* Të godasë problematika të vogla në rrjet.
* Të programojë faqe web statike.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Teknologji informacioni dhe komunikimi (TIK) - pilot GIZ”, niveli II ne KSHK, referuar nivelit II të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit gjysmë të kualifikuar (ndihmës).

Ky kualifikim i jep individit mundësinë që t`i drejtohet tregut të punës për punësim nё ndërmarrje ose firma që realizojnë riparimin dhe mirëmbajtjen e kompjuterëve, instalimin, konfigurimin dhe mirëmbajtjen e programeve kompjuterike dhe të rrjeteve kompjuterike, si dhe veprimtari të tjera që lidhen me to.

Me përfundimin e kualifikimit profesional “Teknologji informacioni dhe komunikimi (TIK) - pilot GIZ”, niveli II në KSHK, referuar nivelit II të KEK, individi ka të drejtë të vazhdojë arsimimin në një nga kualifikimet e nivelit IV në KSHK, referuar nivelit IV të KEK, me të drejtën e “Maturës Shtetërorë Profesionale” si dhe mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).